Downloaded from YTS.MX
A VÁROS SZÍVE-LELKE
Official YIFY movies site: YTS.MX
JÓ REGGELT
Vár a malom, anya.
Jó reggelt, nagyi!
Jó reggelt, kincsem!
Ugyanolyan isteni illat van itt, mint a pékségedben.
Friss gyümölcskenyér? Pedig még nincs is karácsony.
Ezzel nevezek be a karácsonyi vásár holland sütiversenyére.
- Megkóstolhatom? - Csak rajta!
Szokás szerint fenséges.
Remélem, a zsűri is így látja.
Szívesen leszek a kísérleti nyulad.
Ahogy annak idején az anyukád volt.
Karácsony táján még inkább érzem, hogy a példájukat szeretném követni.
Édesem!
Hidd el, annyira büszkék lennének rád!
Mi a baj?
Nagyi!
Eladtam a Windmill Way-i birtokot.
Micsoda?
A pénzből végre megjavíttathatjuk a malmot.
Az ingatlanos a szavát adta,
hogy a malom és az asztalosműhely a miénk marad.
Csak egy szállodát húznának fel a szomszédos üres telken.
Ezt miért nem beszélted meg velem?
Nem akartalak az anyagi gondjaimmal terhelni.
De megoldódott a dolog.
Sajnos nem volt más választásom.
A malomlátogatás után találkoznod kellene az ingatlanfejlesztővel.
- Visszatérhetünk rá később? - Az ingatlanos... Várj!
Nem akarok elkésni.
Jaj, istenem!
ÜDVÖZÖLJÜK A KARÁCSONYI VÁSÁRON
- Szia, Mia! - Helló!
ZEFIER KÉZMŰVES BÚTOR
Nagyon cuki, Lily.
A kötött díszeid csodásan mutatnak a vásárban.
Látszik, hogy rápörögtem a karácsonyi vásárra?
Csak egy kicsit.
Mi a baj?
- Semmi. - Látom, hogy valami bánt.
A nagyi eladta a Windmill Way-i birtokot, és egy szálloda épül majd mellénk.
Ezt el kell mondanom Willemnek, hisz a panzió forgalmára is kihathat.
De Herbnek egy szót se, nehogy aggodalmaskodjon!
Lakat lesz a számon.
Na, emlegetett szamár!
Ma lelkes csapatra számíthatunk.
Évről évre népszerűbb a karácsonyi malomlátogatás.
- A gyerkőcök odáig vannak a játékainkért. - Mármint a tieidért.
Jól fog jönni ez a pénz a karbantartásra.
Apropó, most beszéltem Ann-nel.
Hallom, eladta a telket.
Igazán megbeszélhette volna velünk.
A jó szándék vezérelte. Nem akarta, hogy aggódjunk. Főleg te.
Tudom, de akkor is.
Engedd el, Mia!
Te is tudod, hogy Herb elfogult Ann-nel szemben.
- Ma lesz az első randitok? - Csak barátokként találkozunk.
Nagyon örülök, hogy ismerhetem Annt,
de sosem tudnék felérni a nagyapádhoz.
Nagyapa remek ember volt, de ő is azt akarná, hogy a nagyi boldog legyen.
Ahogy én is.
Idő van.
Csapjunk a lecsóba!
Szép jó napot! Tessék csak!
Helló!
Üdvözöljük a malomban!
Jó napot, csak tessék!
Jó napot!
Nemsokára kezdődik a találkozó.
Igen, kíváncsian várom.
Köszönöm, Mr. Quigley.
Lily Jansennek hívnak, és én leszek a kalauzuk,
ő pedig Mia Meijer,
a malom igazgatója és a fő bútortervezőnk.
Hölgyeim és uraim! Malmunk neve Zefier, ami hollandul annyit tesz, „lágy szellő”.
Ebben a szélhajtású fűrészmalomban rönkökből deszkát fűrészelünk
egyedi bútorok tervezésére és gyártására specializálódott kézműveseknek.
A dédapám 1932-ben építette ezt a malmot.
Hamarosan kezdetét veszi a 90. alkalommal megrendezendő karácsonyi vásárunk,
ahol szeretettel várjuk a kicsiket és nagyokat olyan programokkal,
mint a holland sütiverseny vagy a Mikulás-látogatás,
ahol maga Szent Miklós osztogat majd ajándékokat pompás trónján,
amely szintén itt készült.
- Köszönjük. - Szívesen.
Mindenkit sok szeretettel várunk a karácsonyi vásáron.
A szélhajtású főtengely és a fűrészek segítségével deszkát faragunk a rönkökből,
amit a fűrészmalmosunk, Herb felügyel.
A maradék faanyagból ajándékokat készítünk a karácsonyi vásárra.
Besegítünk egy kicsit a Mikulásnak.
Minden, amit idebent látnak, a malmunkban készült.
Mia és tervezőtársai megálmodják a fabútorokat,
amiket aztán a műhelyben elkészítünk,
majd a bemutatóteremben árulunk.
Mit keres az a cipő a malom közepén?
A fapapuccsal kommunikálunk, amikor nem akarunk kiabálni.
Olyan, mint egy adóvevő?
Inkább olyan, mint amikor órán leveleznek a diákok.
- Ami ugye tilos. - Én nem szoktam.
A forgó szélmalomlapátok és dolgozó fűrészek
éktelen zajt csapnak.
A látogatók üzenetet hagynak a papucsban,
mi pedig felhúzzuk a kötéllel, és elolvassuk.
Egy titkos üzenet is áll rajta.
Így szól: „Koerier klomp.”
Tudja valaki, mit jelent ez a holland kifejezés?
Igen?
Tessék, fényképezőgépes úriember!
Azt jelenti, „hírvivő klumpa”.
Így igaz, Mr...?
Schaltz.
Brady Schaltz.
Isten hozta, Brady!
Vagy inkább üdv újra itt!
Mondja csak, minden egyes üzenetre válaszolnak?
Hát persze.
Senkit sem illik cserben hagyni.
És most kövessenek, kérem! Megmutatom a malmot.
A MIKULÁS MŰHELYE
SZUVENÍREK – INFORMÁCIÓK
HAGYOMÁNYOS HOLLAND SAJTHÁZ
Köszönjük a látogatást!
Köszönjük.
Viszlát!
- Kösz, hogy besegítettél. - Ugyan.
Kicsit kizökkentem.
Mit keres még itt?
És miért fényképez valamit, amiről már millió fotója van?
Mi? Ismered a pasast?
Én is láttam már valahol.
Ő Brady Schaltz.
A gimiben jártunk.
Szóval ő volt a diákszerelmed.
- Jól megégettem magam vele. - Hogyhogy?
A végzős bál előtt szakított velem.
Elköltözött, és azóta sem hallottam felőle.
Ejha!
Hát igen. És ne lepődj meg,
de a férjed haverja.
Ja, hogy ő az a Brady?
Nahát!
Lily, hadd mutassam be a jóbarátomat, Bradyt!
- Szia... - Gyere csak ide!
Örülök, hogy végre megismerhetlek.
Willem folyton rólad beszél.
Nagyon helyes.
Miára emlékszel, gondolom.
Jó volt a műsor.
Köszi.
Mondta Willem, hogy imádtam az esküvői képeiteket?
Csodálatosak.
Mondta, igen, csak sajnálta, hogy nem jöttél el.
Ugyan, spongyát rá!
Épp egy külföldi konferencián voltam.
De megkaptátok az ajándékomat, ugye? A szódagépet.
Igen, köszi. Bár nem szerepelt a kívánságlistánkon...
De sokszor a váratlan ajándékok okozzák a legnagyobb örömet.
Akkor jó. Örülök.
Sejtettem.
Bizony.
Ebédelünk, szívem?
Igen, menjünk!
Majd dumálunk, Mia. Örültem, Brady.
Én is. Szevasz, haver!
Örülök, hogy látlak.
Mi ez az öltöny?
Már nem utálod őket?
A gimi óta fejlődött az ízlésem.
Mintha ezer éve lett volna.
Tényleg olyan.
Tök jó, hogy az anyukád nyomdokaiba léptél, és te vezeted a malmot.
Hát igen. Mindig is arról álmodtam, hogy továbbviszem az örökséget.
Nagyon sajnálom, ami a szüleiddel történt.
Felhívhattál volna.
Fel akartalak.
Komolyan.
De azt hittem, hallani sem akarsz felőlem.
Látom, megfogadtad a tanácsom, és új fényképezőt vettél.
Bizony.
Az eldobható fényképezők ideje lejárt.
Jó volt újra összefutni veled.
- Most találkozóm lesz. - Mia...
- Megkérhetlek valamire? - Igen.
Ha látsz egy ingatlanmogul formájú pasast,
aki mintha más bolygóról tévedt volna ide, ideküldenéd?
Semmi akadálya, csakhogy...
Köszi.
Mindig is bírtam, hogy itt nincsenek ajtók.
Találkozóm lesz, Brady.
Tudom. Velem.
Te vetted meg a nagyitól a telket?
Nem én, hanem a Bowbridge Ingatlan, a cég, ahol dolgozom.
A nagyid nem szólt rólam?
Ingatlanfejlesztő vagy?
Hisz a fotózás volt az álmod.
Ilyen az élet.
De a munkámhoz tartozik, hogy ingatlanokat fotózok, szóval...
- Leülhetek? - Csak tessék!
Te vagy a főnök.
Figyelj, Mia!
Én is elbizonytalanodtam a megbízás kapcsán,
tudod, a múltunk miatt.
A nagyi valami szállodát említett.
Egy holland panziót építenének a malom mellé.
Mi lenne, ha a telek legdélibb csücskén húznátok fel?
A mocsárnál?
Az nem mocsár. Én inkább lagúnának nevezném.
Jó, nézzük meg!
Én nyitott vagyok. Vessünk rá egy pillantást!
Bocsi, de csak reggel értesültem erről a találkozóról,
és még rengeteg a dolgom a karácsonyi vásár előtt.
Esetleg folytathatnánk délután?
Persze.
Akkor majd később.
Köszi.
JANSEN PANZIÓ – BOLDOG KARÁCSONYT
Halló?
Hogy ment a találkozó, Brady?
Remekül, Mr. Quigley.
Ez után az üzlet után szólítson csak Lionelnek!
Ez óriási lehetőség a Bowbridge-nek.
Mindenki jól jár vele.
Tisztelem magát, ezért teljesítettem a kérését,
és a névértéknél többet ajánlottam nekik.
Ezt igazán nagyra értékelem. Meijerék rendes emberek.
Adódott egy üzlet, amellyel pótolnánk a veszteséget, és profitot is termelnénk.
A mutatóim szerint a panzió remek befektetői lehetőség lenne.
Eddig is tudtuk, hogy a panzió megtérül.
Viszont Walt Caprio szemet vetett a Windmill Wayre.
Az a Walt Caprio? A Caprio üdülőhelyes?
Bizony.
Ugye haszonélvezeti jogot sem adott a családnak?
De. Megígértem nekik, hogy használhatják a malmot,
elvégre minket csak a szomszédos telek érdekel.
- Ezt belefoglalták a szerződésbe? - Nem.
A szerződés szerint minden a miénk.
Akkor príma.
Jól jött, hogy maga onnan származik.
A terv szerint lebontjuk az öreg malmot,
és Caprio üdülőhelyet építünk a panzió mellé.
A malom sokat jelent a családnak.
Busás fájdalomdíjat kaptak érte.
Caprio odamegy megnézni a telket.
Véglegesítse vele az üzletet!
Hűha, hát...
Ez megtisztelő.
Ha megköti Caprióval az üzletet, az alelnöki szék a magáé.
Tudom, hogy erre vágyik.
Most le kell tennem. Mindenről tájékoztasson!
Rendben.
Szia!
A mindenit!
Rengeteget fejlődtél a gimi óta.
Sokat pepecseltem vele,
de most már készen áll a karácsonyi vásárra.
Szoktatok még karácsonyi díszeket dekorálni a gyerekekkel?
Igen, sőt, évről évre nagyobb az érdeklődés.
Ezért idén a Jansen panzióban leszünk.
Hát ez remek.
Ja, igen, a találkozó.
Amíg a szállodátok nem fogja fel a szelet, nem lesz gond.
Annyira sajnálom!
Tudom, mit ígértem, de...
Mi az?
Bökd már ki!
Most tudtam meg, hogy a cégem le akarja bontani a malmot,
és üdülőhelyet építene a helyére, a panzió mellé.
- Micsoda? - Tudom.
És őszintén sajnálom.
A fejem felett döntöttek. Semmi közöm hozzá.
Jól tudod, milyen fontos a családomnak ez a malom.
Az egész közösségnek. Hogy tehettétek ezt?
Egy Caprio üdülőhellyel Windmill Way népszerű turistacélponttá válna.
És ahhoz lerombolnátok a szélmalmot, amiről a nevét kapta?
Nem ez volt a célom.
Caprio üdülőhely? Nem valami holland panzióról volt szó?
De, igen. Mindkettő lenne.
A Bowbridge a hely kisvárosi bájára akar építeni,
viszont a Caprio üdülőhellyel modern alternatívát nyújthatnának a turistáknak.
Tehát ez még nem hivatalos?
Még nincs aláírva a szerződés...
Tudod, milyen sokat jelent nekem ez a malom.
Hadd menthessem meg!
Meg van kötve a kezem, Mia.
De azért meghallgatlak.
Köszönöm.
Mondjuk, egy reggeli mellett? Holnap kilenckor Ann pékségében?
Nem most van a találkozónk?
De, viszont az új szerződés miatt
ma teljesen el vagyok havazva,
csak beugrottam, hogy ezt elmondjam.
Jól van.
Reggelizzünk a nagyinál!
Ezt neked hoztam.
Megígérte, hogy nem bántják a malmot, de persze nem írta bele a szerződésbe.
Szóbeli megállapodás volt.
Én pedig hittem neki.
Muszáj találnunk valami kiskaput.
Mia, az ügyvédem elolvasta a szerződést.
Itt már nincs mit tenni.
A Bowbridge Ingatlan azt csinál a telekkel, amit csak akar.
Minden az övék.
Bradyre vall, hogy így kiszúr az emberrel.
Azt mondta, felülről jött a parancs.
Ez nem az ő döntése lehetett.
Emlékszel anya mondására?
Ha fejlődni akarsz, nézőpontot kell váltanod.
Igaz.
Talán ez kell ahhoz, hogy megmeneküljön a malom.
Szemléletváltásra kell bírnom Bradyt.
Köszönöm. A szobájuk az emeleten jobbra található.
Köszönjük.
Willem, sikerült...
Újraindítottam a routert. Most már hasít az internet.
Király vagy.
Ejha!
Lilyvel szépen felvirágoztattátok a panziót.
Hát igen.
Tényleg lebontanátok a malmot, és hotelt meg üdülőhelyet építenétek a helyére?
A hírek gyorsan terjednek.
Most haragszol rám?
A feleségem elveszíti a munkáját.
És ezt a panzióm is megsínyli, nem?
Utánaszámoltam.
Bármit is építünk a Windmill Wayre,
azzal, hogy a belvárosban vagytok, garantáltak a vendégek.
Hidd el!
Szerencséd, hogy gyakrabban van telt házunk, mint üres szobánk.
Fogd fel úgy, hogy levennénk a teher egy részét a vállatokról!
Lilyvel mikor nyaraltatok utoljára?
- A nászutunkon. - Erről beszélek.
Itt mindig telt ház van, ami nem csoda, hisz mesés ez a hely.
Éjjel-nappal dolgozol, amiért megsüvegellek,
de igazán rád férne a pihenés.
Jogos. Betöltöttünk egy piaci rést, és elférne a konkurencia, de akkor is...
Tényleg lebontanátok a malmot?
Ha láttad volna Mia arcát...
Pocsék érzés volt.
Meg tudod akadályozni?
Nehéz helyzetben vagyok,
de holnap találkozom Miával, és megpróbálunk kitalálni valamit.
Aztán csak kulturáltan!
Hát, a szakítás miatti feszkó sem segít a dolgon.
Mondd azt neki, amit nekem is!
Mire gondolsz?
Hogy ráférne a pihenés.
Ha nincs malom, nincs munka.
Beszélhetnénk?
Persze. De ígérd meg, hogy nem zúdítasz rám több rossz hírt!
Tudom, hogy feldúlt vagy.
Nagyon sajnálom, hogy nem beszéltem meg veled a dolgot.
Néha elfelejtem, hogy már nem egy kislány vagy,
hanem egy felnőtt nő.
Nem kell hogy a széltől is óvjalak.
De igazán nagylelkű ajánlatot tettek.
Azt hittem, ez a helyes lépés.
Azt akartam, hogy anyagi biztonságban élhess.
Megbocsátasz nekem?
Hát persze.
Milyen volt a találkozó Bradyvel?
Miután elmúlt a sokk, azt mondtam neki, hogy építsen a mocsárra.
Jólesett odaszúrni neki, mi?
Igen.
Nagyon.
De azt mondta, a malom lebontásáról szóló szerződést még nem írták alá.
Komolyan?
Annyira megváltozott!
Hát, felnőtt ember lett belőle.
Igen.
Ahogy belőlem is.
ANN HOLLAND PÉKSÉGE
Köszönöm szépen.
Nagyobb állványra lesz szükséged az idei sütiverseny után.
Kedves tőled, hogy ezt mondod.
De Willem komoly vetélytársat jelenthet.
Bocsánat a késésért, közbejött egy értekezlet.
Sebaj. Épp most ért véget a reggeli csúcs.
- Jó reggelt, Ann! - Brady!
Sosem írattam volna alá azt a szerződést, ha tudom, mik a terveik a malommal.
Köszönöm.
Csak találunk mindenkinek megfelelő megoldást.
Remélem.
Itt a fényképeződ? Nagyszerű!
Mindig nálam van.
Majd jövök, nagyi.
- Vigyázzatok magatokra! - Na és a...
- Reggeli? - Hát persze!
Köszönöm, Ann.
Magának aranyat ér a keze!
Ejha! Nagyon hangulatos a vásár.
Látszik, hogy rég jártál itt.
Nagyobb lett.
Az biztos.
Mintha megörültél volna a fényképezőmnek.
Ja, igen.
Megköszönném,
ha készítenél pár fotót az emlékdobozomba arra az esetre, ha minden megváltozik.
Emlékszem az emlékdobozaidra.
Ne!
Szerintem
egy pillanat megörökítése maga a csoda.
Az már mindig a tiéd marad. Hát nem?
De a fotók nem pótolják a valóságot.
Vajon hogy alakult volna az életünk,
ha együtt maradunk?
A családomnak szüksége volt rám.
Engem minden ideköt.
Te pedig nem hagyhattad ki azt a fotósgyakornoki állást.
De azért elbúcsúzhattál volna.
Én naiv azt hittem, együtt megyünk majd a bálba.
Hát én el is hívtalak.
Üzenetben. A hallgatásodat nemnek vettem.
Mi? Nem kaptam semmilyen üzenetet.
A fapapucsba tettem.
Mivel nem válaszoltál, beletörődtem abba, hogy le akarod zárni a dolgokat.
- Ez valami vicc? - Dehogy.
Egy héttel a bál előtt tettem oda a cetlit.
Mármint...
Biztos kiesett belőle.
Durva, hogy azóta sem került elő.
Én meg azt hittem, hogy semmibe vetted
a kamasz énem nagy, romantikus gesztusát.
Én pedig azt, hogy kiszerettél belőlem.
És elmentél a bálba?
Igen.
Egyedül.
Reméltem, hogy felbukkansz, de addigra már elköltözhettél.
Sajnálom.
Mostanában mintha folyton bocsánatot kérnék,
de tényleg elmentem volna veled.
Felejtsük el!
Ez már ősrégi történet.
És...
van most valakid?
Randizgattam egy-két sráccal, de nem lett belőle semmi komoly.
És neked?
Hát... tudod...
Pár évig volt egy komoly kapcsolatom,
de mindketten másra vágytunk.
Még megvan a Mikulás trónja?
Ez az eredeti, amit dédapa készített.
Máig gyártjuk és áruljuk őket. Főleg ilyenkor nagy rájuk a kereslet.
Nahát! Sokaknak okozol örömet.
Nemcsak én, hanem a malomban mindenki.
Összefogjuk a közösséget, főleg karácsonykor.
Hogy nézek ki?
Nagyon fess vagy.
Emlékszel, hogy minden karácsony reggel idejöttünk,
és lefotóztuk a napkelte fényében fürdő malmot?
Hogyne emlékeznék.
Kollázst is készítettem a fotókból.
Na ugye! Rengeteg csodás emlék fűződik a malomhoz.
Tudom ám, hogy miben sántikálsz.
Elég egyértelmű.
De pusztán nosztalgiával nem menthetjük meg a malmot.
Hoppá!
- Jaj, ne! - Eltörtem a Mikulás trónját?
Mi jöhet még?
Meg tudod javítani?
Imádkozz, hogy valaki a malomban meg tudja,
különben pár évig csak virgácsot fogsz kapni a Mikulástól.
Szia, Ann!
De jó, hogy benéztél, Herb!
Mia és Lily nagyban dolgoznak a karácsonyi dekoráción.
Vinnék nekik egy kis nasit.
Nos, egy doboz friss fánk majd megédesíti a munkát.
Hű, a kedvencem!
Honnan tudtad?
Jól vagy?
Már bánom,
hogy felvettem Bradynek a telefont.
Nem tudhattad, hogy ez lesz a vége.
Csak segíteni akartál a családodnak.
Amikor megígérte, hogy nem nyúlnak a malomhoz,
meg kellett volna kérnem, hogy ezt adja írásba.
Utólag változtattak a feltételeken.
Emiatt ne emészd magad!
Szórólapokat készítek, és beszédet tartok majd a sütiversenyen,
hogy felhívjam a figyelmet a malom helyzetére.
Ez fantasztikus ötlet, és nagyon szívesen segítek.
Annak örülnék.
Akkor megbeszéltük.
Köszi szépen.
Szia! Na, mire jutottál miszter nagymenővel?
Úgy tűnik, a karácsonyi nosztalgiázás nem igazán hatotta meg.
Megkérhetem Willemet, hogy beszéljen a makacs fejével.
Mi mást tudunk még tenni?
A közösségi oldalaink adminjaként tájékoztathatnád erről a helyieket.
Akkor aggódnának, nem?
Kockán forog a megélhetésük. Tudniuk kell róla.
Indítsunk online petíciót a malom megmentéséért!
Szuper ötlet.
- Frissen a pékségből! - De jó!
Leszel a malom megmentéséért indított petíciónk első aláírója?
Örömmel.
A város ereklyéjét is örömmel javítanád meg?
Brady eltörte a Mikulás trónját.
Willem szülei minden évben lefényképezték őt a trónon a Mikulással.
Ez afféle helyi hagyomány.
Mindenkit elszomorítana, ha a Mikulásnak nem lenne trónja.
Lecserélhetnénk az egyik másolatra.
Mindet lefoglalták, és szállításra készek.
Amúgy sem vehetjük el másét.
- Tényleg nem. - Kérlek!
- Csak te tudnád megjavítani. - Jó, majd ránézek.
Szuper vagy, Herb!
Kösz, nem kérek.
Most ettem.
De fincsin néz ki.
Fincsi is.
De én most folyamatosan sütök.
Már nem érzem rendesen az ízeket.
Ez még az apádénál is jobb.
Ne morzsázz! Ez az asztal új.
Szép.
Klasszikus.
Mia műve.
A mi malmunkban készült.
Csak hogy tudd.
A malom az 1930-as években épült. Eljárt már felette az idő.
Úgy látszik, az évek során elfelejtetted,
hogy mennyire szívén viseli ez a város az örökségét.
Minden házban találnál olyan bútort, amit Miáék készítettek.
Elhiszem.
Láttad a neten a malom megmentéséért indított petíciót?
„Mentsük meg a malmot!
Itt készül az ország legjobb fabútora.”
- Ezt te írtad, mi? - Hát...
„Sipirc, Bowbridge!”
Értem én.
Mindenki szereti a malmot.
Felfogtam.
Halló?
Mia! Már 500 aláírásotok összegyűlt?
- Ez komoly? - Több is.
Figyelj, nekem most dolgom van.
Majd visszahívlak, jó? Köszi.
Mia? Mia...
Bocsi, zárva vagyunk.
Szeretnék beszélni Miával. Légyszi!
Brady! A malmos mizériát leszámítva jó látni téged.
Téged is.
- Ja. - Kösz, Herb.
- Hogy vannak a szüleid? - Jól. Remekül.
Floridában élvezik a nyugdíjas éveiket.
Annyira, hogy idén ott karácsonyoznak.
Jó nekik.
Én addig dolgozom itt, amíg csak tudok. A malom célt ad az életemnek.
Emellett a városunk fő ipara, mi több, a lelke.
Akkor folytatjuk, Herb?
A holnapi „Mentsük meg a malmot!” gyűlésre készülünk.
Te is eljöhetnél.
Holnap sűrű napom lesz, de ha tudok, elnézek.
- Hol találom Miát? - Hátul.
Kösz, Herb.
Láttam, hogy némi visszhangot keltett a petíciótok a médiában.
Azt mondtad, nosztalgiával nem mentem meg a malmot, szóval improvizálok.
Azért hívtalak, hogy figyelmeztesselek.
Jövő héten egy biztonsági szakértő jön felmérni a malom állapotát.
Nem úgy volt, hogy meg van kötve a kezed? Mégis mindenben benne van a mancsod.
Próbálok lazítani a béklyón.
Ha egy bontási terv felháborodást vált ki,
másnap a főnököm biztonsági szakértőt küld a helyszínre.
Ha az épületet veszélyesnek nyilvánítják, azonnal megfordul a közvélemény.
Könnyebb lerombolni, ha nem felel meg a biztonsági előírásoknak.
Őszintén sajnálom, Mia. Komolyan.
Azért szólok, hogy addig elvégezhessétek a javításokat.
A főnököm nem örülne.
Nem félek sem az ellenőrzéstől, sem a felelősségvállalástól.
Én pedig szívből remélem, hogy keresztülhúzzátok a főnök terveit.
Jut eszembe...
Jött egy újabb aláírás.
Ki az a Billy Schofield?
Az alteregóm.
Segíteni akarok.
Lehetőleg anélkül, hogy kirúgnának.
Köszönjük szépen.
- Hoztunk utánpótlást. - Szuper, köszi!
Hogy állunk?
Több száz aláírást gyűjtöttünk össze.
Nagyszerű!
Ha Brady cége le akarja bontani a malmot,
minek küldenek ide biztonsági szakértőt?
Ez is a stratégia része.
Ha elhitetik az emberekkel, hogy a malom rozoga és életveszélyes...
Akkor nem fogják bánni, ha lerombolják.
Pontosan.
Üdv, Ms. Meijer! A Channel 4-tól jöttem. Beszélhetnénk?
Mit üzenne a nézőinknek?
Közel egy évszázadon át
a családom ebben a malomban gyártott kézműves bútort,
karácsonyra pedig játékokat imádott közösségünk gyerekei számára.
Mire fordítanák az adományokat?
A nagylelkű adományokból felújítanánk a malmot,
városunk egyik látványosságát.
A támogatóinknak pedig szívből köszönöm,
hogy kiállnak ilyen fontos ügy mellett.
Köszönjük szépen, és boldog karácsonyt!
Milyen voltam?
Fantasztikus. Olyan büszke vagyok rád!
Kösz, nagyi.
Remélem, meglesz a gyümölcse.
Én is.
Köszönjük.
Na, mit gondolsz?
Szerintem helyrepofozható.
- Még a Mikulás-nap előtt? - Azon leszek.
Megkívántam egy kis sütit és tejet.
Te kérsz valamit?
Nem, köszi.
Mindjárt jövök.
Szigorítanom kellene a biztonságon.
Hát igen.
Na, mi a helyzet?
Lesz az idelátogató Mikulásnak trónja?
Herb szerint megoldható, és én hiszek neki.
Szuper.
Láttalak a Channel 4 híradójában.
Gratulálok hozzá.
Köszönöm.
Már 1000 aláírásunk van,
és az adományokból meg tudjuk javítani a malmot.
Alábecsültem a malom népszerűségét.
Alá bizony.
Figyelj, Mia!
Megértem, ha nem bízol bennem,
de azon vagyok, hogy változtassak a szerződésen.
- Tényleg? - Igen.
Holnap beszélek a főnökömmel,
hogy esetleg más, jobb lehetőségek felé terelhetnénk-e Walt Capriót.
Hálás vagyok ezért.
Durva, hogy még mindig játékokat gyártotok a hulladékfából.
Eleinte csak arra törekedtünk, hogy semmi ne vesszen kárba,
de most már külön játékgyártó műhelyünk van.
Egész évben áruljuk a játékokat,
a karácsonyi vásáron viszont ingyen osztogatjuk őket a helyi gyerekeknek.
Ez csodálatos!
Igazi kis mesterművek.
Szívesen bezsebelném az elismerést, de a játékok zömét Herb készítette.
A bútorok az én asztalom.
Tegnap beszéltem Willemmel.
Még mindig megvan az a fa angyaldísz, amit a gimiben adtál nekem.
- Tényleg? - Tényleg.
- Még egyben van? - Minden évben felkerül a karácsonyfámra.
Emlékszel a székre, amit készítettünk?
A háromlábúra?
Ami majdnem összeroskadt alattunk?
Igen.
Gondolom, azóta ripityára tört.
Rosszul gondolod.
Még megvan az a szék? Ne már!
Még mindig csámpás.
Sokat jelent nekem.
Mia...
Hozzunk össze egy karácsonyi csodát!
- Akkor majd holnap. - Igen.
Nagyon guszta a süti, Herb.
KARÁCSONYI CSODA VAGY SZÉLMALOMHARC?
LIONEL QUIGLEY A BOWBRIDGE ELNÖKE
Halló?
Láttam a híreket. Mi folyik itt?
A helyiek egy kicsit kiakadtak.
A város fele aláírta a petíciót.
Ez több egy kis kiakadásnál.
Viszont sikerült beiktatnom egy biztonsági ellenőrzést még Walt érkezése előtt.
Jól kitanítottam magát.
Lionel!
Azt javaslom, keressünk más telkeket Waltnak.
A malom átmehet az ellenőrzésen?
Az lényegtelen.
Szerintem nem lenne jó ötlet magunkra haragítani
a város malomszerető közösségét.
Már régóta próbálok tető alá hozni egy üzletet Walttal.
A Windwill Way az első, ami érdekli.
És mi lenne, ha az üdülőt építenénk a malom mellé a holland panzió helyett?
Úgy egy csomó pénztől elesnénk.
Beszélt Walttal?
Nem sikerült elérnünk egymást, de megírta e-mailben, hogy mikor jön.
Meg akarja nézni a karácsonyi vásárt.
Hívogassa, nehogy elveszítse az érdeklődését!
És ne beszéljen neki más lehetőségekről!
Értettem, uram.
Azt hiszem, készen vagyunk.
Kezdődik a karácsonyi vásár.
De valahogy mégsem várom úgy, mint máskor.
Mi a baj, szívem?
Izgulok az ellenőrzés miatt.
Herbbel és Lilyvel elvégeztétek a kisebb javításokat,
a többiről meg majd gondoskodnak a szakemberek.
Igen, igazad van.
De még sosem voltam ekkora nyomás alatt.
Ne feledd, Mia,
hogy bármit is hozzon az élet,
megbirkózol vele, ha bízol magadban, és kitartasz.
Kösz, nagyi.
Frissen a nyomdából.
Köszönöm, hogy elhoztad őket.
- Szuperek. - Segítettem megtervezni.
A 90. karácsonyi vásár az eddigi legnagyobbnak ígérkezik,
így sokakhoz eljuttathatjuk az üzenetet.
Köszönöm.
Mindkettőtöknek.
- Meghúznád a kötényem? - Szíves örömest.
- Helló! - Szevasz!
Örülök, hogy látlak. Boldog karácsonyi sütiversenyt, Mia!
Meglep, hogy eljöttél.
Talán mégis elkapott a nosztalgia.
Legfőbb ideje.
Említetted, hogy nagyobb lett a vásár,
de ekkora tömegre nem számítottam.
Beszerveztem pár árust, akikkel egész évben adományokat gyűjtünk reklámra.
Szájról szájra is terjed a hírünk, így lettünk a környék legnagyobb vására.
Ez nem lep meg.
Ugyanolyan makacs és szenvedélyes vagy, mint a gimiben.
Ez bók akar lenni, esküszöm.
Komolyan.
Le a kalappal!
Köszönöm.
Megkóstolod?
Na végre!
Hát persze.
Ez komoly?
Hallod, Willem? Bocsi.
A tiéd is isteni, de Anné viszi a prímet.
Hátba szúrod az embert?
Én is ezen tűnődöm.
Mia! Mi jövünk.
Ann, Herb, Mia! Idén mit tartogatnak a számomra?
Polgármester úr, kóstolja meg
az Ann péksége híres-neves karácsonyi gyümölcskenyerét!
Nagyon finom. Következő!
Szórólapot is vigyen!
Sok sikert!
Polgármester úr, mi, Jansenék
házi karácsonyi hajdinapalacsintával készültünk.
Jól van, most összeszámoljuk a pontokat, és hamarosan kihirdetjük a győztest.
El akartam mondani,
hogy a főnök tudta nélkül
egy másik ajánlatot is bemutatnék Walt Capriónak.
Meg akarom győzni, hogy az északi muskegoni telekkel
sokkal jobban járna.
Ez eddig a nap híre.
Reméltem, hogy felvidít.
Kezdődik!
Összeszámoltuk a pontokat az íz, állag,
megjelenés és autentikusság kategóriákban,
a győztes pedig nem más,
mint Ann péksége és a karácsonyi gyümölcskenyere.
Hamarosan végeznek a felújítással.
Ez nem volt olcsó mulatság.
A telekért kapott pénzből
és az adományokból fedezni tudjuk.
Tuti, hogy átmegyünk az ellenőrzésen, de az vajon elég?
A közvélemény velünk van,
és ha átmennék rajta, az a mi malmunkra hajtaná a vizet.
Brady pedig további telkeket keres Capriónak.
Ugyanúgy néztek ki együtt, mint a régi szép időkben.
Szerintem Brady még mindig szereti ezt a várost.
Amikor együtt vagytok, ugyanúgy csillog a szemed, mint gimisként.
Ő nem... És én sem...
A malom megmentése most mindennél fontosabb.
Nem lesz könnyű dolgunk,
de ha megmentenénk, azzal történelmet írnánk.
Történelem.
Ez az!
- Minek is nevezik a belvárost? - Történelmi negyednek.
Azóta hívják így, hogy az egyik polgármester
történelmi nevezetességnek nyilvánította.
Te kis lexikon!
Jegyeztessük be a malmot!
Ahhoz, hogy műemléknek nyilvánítsák, legalább 50 évesnek kell lennie.
A malom pedig 90 éves, ahogy a vásár is.
Akkor rég megért rá az idő.
Talán mégis kapunk egy karácsonyi csodát.
Negyvenöt napig is eltarthat, amíg bejegyzik a Zefiert.
Mikor akarják elkezdeni az építkezést?
Gondolom, tavasszal, amikor felenged a fagyos föld.
De bármikor ideküldhetik a bontóbrigádot.
És elvileg bármelyik pillanatban kitehetik a szűrünket.
Szóval keress tovább!
Na és mi van a városunk holland örökségével?
Ez az!
Azt hiszem, létezik erre vonatkozó spéci rendelet,
amivel időt nyerhetnénk.
Ígéretesen hangzik. Mi is ez pontosan?
„Műemléki védettség akkor kérvényezhető,
ha egy építmény műemlékké nyilvánítási kérelme elbírálás alatt áll.”
Beadom gyorsan a kérvényt.
- Bezárnál, légyszi? - Persze.
Küzdj a jussodért!
Meg a melóhelyünkért.
Ez a malom mindannyiunk öröksége.
Mindenkit megillet.
- Hadd segítsek! - Köszönöm.
- Foglaljon helyet! - Köszönöm.
- Úgy emlékszem, ez a kedvence. - Ismeri a gyenge pontomat. Nyami!
És idén is gratulálok az Arany Sodrófa elnyeréséhez!
Szó szerint önnek köszönheti.
Egyesek elfogultsággal vádolnak,
mert amióta én vagyok a zsűri, mindig Ann győz.
- Nem elfogult, csak kifinomult az ízlése. - Magácskát felveszem.
Interjú nélkül.
Köszönöm.
Igazából nem ezért akartam önnel találkozni.
Miben segíthetek?
Arról a sürgős ügyről lenne szó, amiről írtam önnek.
Igen, tudom, és a szórólapjukat is láttam.
Megértem a helyzetüket,
és dicséretes az igyekezetük.
A szélmalom városunk szíve.
Beadtam az online kérvényt, de fizikai példányt is akartam önnek adni.
Reméltem, hogy talán megsürgetheti az elbírálását.
Tudom, milyen fontos az a malom a családja számára,
de őszinte leszek.
Nem hiszem, hogy rábólintanak a védettségre.
Miért is nem?
A Windmill Way-i üdülőhely ötlete felvillanyozta a városi tanácsot,
hisz a turizmus fellendítené a helyi gazdaságot.
Jó, de maga is ott volt a sütiversenyen.
Láthatta, hogy még sosem volt ekkora tömeg a vásáron.
Ami csodálatos,
ugyanakkor felveti a kérdést,
hogy el tudunk-e szállásolni ennyi embert.
Nem a holland panziót kifogásoljuk,
amit a Bowbridge a malom mellé építene.
De semmi szükség üdülőhelyre.
Kérem,
olvassa át a kérvényt!
Kifejtettem benne, hogy a malmot a dédapám építette
közel 100 éve a ma már történelminek számító negyedben,
és hogy a bútoraink révén ápoljuk a holland kultúrát és hagyományokat.
Valódi műemlékről van tehát szó.
Látszik, hogy ön rengeteg időt és energiát fektetett ebbe.
A szélmalom a város szíve-lelke.
El tudja képzelni nélküle a várost?
Mert én nem.
Nem ígérhetek semmit, főleg így, hogy közeledik a karácsony.
De a tanács gondosan megvizsgálja és elbírálja a kérelmét.
Csak ennyit kérek. Köszönöm szépen.
- Én meg köszönöm Ann-nek a finomságokat. - Átadom.
Még egyszer köszi!
Szuper időzítés. Átvennéd a recepciót, amíg segítek Willemnek?
- Hogyne, bár nem igazán konyítok... - Köszi.
Hát jó.
Brady?
Adhatok egy szobát a hölgynek?
Ugye nem vetted meg a Jansen panziót is?
Mi? Nem, dehogy.
Csak beálltam Lily helyett.
Beszélnem kell vele, de akkor majd később visszajövök.
- Ez a ruha... - Mint egy irodai droidé?
Azt akartam mondani, hogy csinos vagy, de oké.
Neked meg jól áll a lezserség.
- Kösz. - Brady!
Beadtam egy kérvényt a malom műemlékké nyilvánítására.
Zseniális húzás.
A mindenit!
Ha a te érveid nem győznék meg Waltot, reméljük, hogy ez meg fogja.
Inspiráló, mi mindent megteszel azért, ami fontos neked.
Szia! Na, mit mondott a polgi?
Minden a tanácson múlik.
Brady, Mia! Van kedvetek karácsonyi célba dobósat játszani?
- Úgy, mint rég. - Én...
Felmentelek a szolgálat alól.
Ügyes voltam.
Hacsak nem csal az emlékezetem, márpedig nem szokott,
amikor utoljára játszottunk, feltöröltem veled a padlót.
Akkor bizony kezd kihagyni a memóriád, mert én máshogy emlékszem.
Visszavágót!
Megkapod.
Csak utánad!
Ismeritek a szabályokat.
Felváltva dobáljátok a zsákokat, és aki többször betalál, nyer.
Hölgyem!
Kösz szépen.
Várj csak!
Maradj úgy!
Ez az.
Kezdheted.
Jól van.
Hé! Még nem melegedtem be. Ezt fogd meg!
Ajjaj, már vetkőzik!
Ennek a fele sem tréfa.
Jobb volt, mint a tiéd.
Oké, egy-nulla.
Ezt próbáld meg lepipálni!
Csak mákod volt.
Bumm!
Döntetlen.
Jó játék volt.
Az egy pont is több a semminél.
Azta!
Mesésen néz ki ez a hely.
Felkészültünk a mai ellenőrzésre.
Mia itt van?
Adnék neki egy szál rózsát, hogy szerencsét hozzon.
Kedves tőled.
Szorítok neki. Remélem, hiszel nekem.
Az emeleten van, Herbnek segít. Nem igazán ér rá.
Akkor ezt odaadnád neki, légyszi?
Igen, persze.
Vagyis mégsem. Jobb ötletem támadt.
Gyerekkorunkban így üzengettünk egymásnak.
Értem.
Ez még ugyanaz a klumpa? Jó régi.
Amikor idekerültem, már itt volt.
Hát,
remélem, eljut Miához.
Szép napot!
Szia!
SOK SIKERT!
TE DÖNTÖD EL, HOGY NYILVÁNOSSÁGRA HOZOD-E A JELENTÉST. B.
- Szia, kincsem! - Szia, nagyi!
Köszönöm, hogy elmosogattál.
Igazán nincs mit.
Hát ez?
Szerencserózsa.
Bradytől?
Gyönyörű.
Megint belehabarodtál?
Mi? Dehogy.
Nem, csak...
Talán.
Lehetséges.
Igen.
De nem...
Ó, megjött a biztonsági jelentés?
Igen. De egyedül nem mertem megnézni.
Akkor majd együtt!
Jó.
Tudod, mit? Csináld te!
Álljunk elő valami tervvel mindkét eshetőségre!
Oké.
Ha átmentünk, akkor közlöm a sajtóval,
hogy a Bowbridge állításával ellentétben a malom nem rozoga és veszélyes.
És ha nem mentünk át?
Én optimista vagyok.
Bízom benne, hogy majd kitalálunk valamit, és együtt megoldjuk a problémát.
A szívemből szóltál.
Tudod, mit?
Nézd meg te!
Átmentünk!
Jaj, ez csodálatos, drágám!
Jóságos ég!
- Felhívom Lilyt. - Én pedig Herböt.
- Már csak a védettség kellene. - Van róla hír?
Megkértem a polgármestert, hogy gyorsított eljárásban bírálják el a kérelmet, de...
Rendben. Sütök még fánkot a biztonság kedvéért.
Kösz, nagyi.
Köszi szépen, hogy hoztál utánpótlást.
Ez a legkevesebb.
Csak hogy tudd, nyilvánosságra hozom a biztonsági jelentést.
Oké.
Hogy áll a díszed?
Azt hiszem, elkészültem vele.
Máris?
Igen.
Hé! Nincs kukucskálás, amíg nem végeztél!
Nincs kukucskálás?
Muszáj kukucskálnom, ha már ennyi szemem van!
Ja, várj!
Klassz lett.
Ők is csak nagyra nőtt gyerekek.
- Azt hiszem, elkészültem. - Mutasd!
Látszik, hogy ez kutya akar lenni?
Talán ha lenne foga.
Foga...
Mutasd a tiédet!
„Vacsorarandi ma este hétkor a Deventurában?”
Nagyon örülnék neki.
Hogy állsz, Picasso?
Kész vagyok.
De előbb mutasd meg te a tiédet!
Sokkal ügyesebb vagy nálam.
Bútort tervezni könnyebb.
Az ott én vagyok?
Igen.
- Nagyon szép. - Lássuk a te nagy művedet!
Így már szégyellem megmutatni. Eléggé...
Gyerünk, mutasd meg!
Tudom, hogy gagyi, de...
Mit akar ábrázolni?
Kettőnket a végzős bálon.
Így néztünk volna ki.
Nyilván nem méretarányos.
Nyilván.
Annyira cuki a nagyi, ahogy izgul a randija miatt!
Végre beismerték, hogy randiznak.
Hát igen.
És mi a helyzet veled és Bradyvel?
Úgy szikrázott körülöttetek a levegő, hogy féltem, leég a panzió.
Azt hiszem, megint belezúgtam.
Micsoda?
Tudom, de ezzel most nem foglalkozhatok.
A malom sorsa mindennél fontosabb.
Nem úgy volt, hogy Brady lebeszéli Capriót az üdülőhelyről?
Ajánlatot készít nekik,
hogy inkább máshol építkezzenek.
- És mi a helyzet a kérelemmel? - Még mindig vizsgálják.
Viszont küldtem Beamon polginak egy szakajtónyit a kedvenc fánkjából.
Tudod, ösztönzés gyanánt.
Reméljük, beválik.
Brady, itt Walt Caprio.
Sajnálom, hogy mindig elkerüljük egymást, de megkaptam az e-mailjeit.
Várom, hogy többet megtudjak holnap a muskegoni lehetőségről.
A karácsonyi vásárra is kíváncsi vagyok.
Jut eszembe, nagyon jó fotókat készített a Windmill Way-i telekről.
A Bowbridge adatbázisában találtam őket.
Olyan részletgazdagok, hogy szinte megelevenednek.
Ezért először azt az üzletet szeretném nyélbe ütni.
Aláírtam és elküldtem a Windmill Way-i szerződést.
Amint meglesz az engedély, elkezdődhet a bontás.
Akkor viszlát holnap!
Jaj, ne...
Kész a prezentációm.
Aludtál egyáltalán?
Pár órát.
MEGMENEKÜL A FELÚJÍTOTT MALOM?
Walt már aláírta a Windmill Way-i szerződést.
Akkor a malomnak annyi.
Hát... igazából a főnök háta mögött
belengettem Waltnak egy ígéretesebb lehetőséget
északra innen, Muskegonban.
Megígérte, hogy délután meghallgatja az ajánlatomat.
Ha meg tudnád győzni, akkor ejtené a másik üzletet?
Bumm! Ebben bízom.
Kimegyek elé a reptérre, de előtte beszélnem kell Miával.
Ha beleegyezik, a malomnál fűzném Waltot,
hátha ott jobban tudok rá hatni.
Mia tud erről?
Mindjárt beszélek vele.
Mindenbe beavatom, és remélem, rábólint a dologra.
Hé! Mindig is barátok leszünk,
és a legjobbat kívánom neked, de remélem, tudod, mit csinálsz.
Kösz, de tökéletesen tisztában vagyok vele.
Később dumálunk.
Lionel!
Nem tudtam, hogy maga is jön. De persze örülök.
Ki nem hagytam volna a találkozót. Most hová megy?
A malomba indultam, utána Waltért a reptérre.
Majd én kimegyek elé.
Találkozzunk a malomnál, mondjuk, négykor! Ott majd koccintunk és ünneplünk.
- Beszélt vele? - Pár szót, mielőtt elindult.
Miért vág ilyen arcot? Nem örül?
- Minek is? - Ez a találkozó Walttal csak formalitás.
Már aláírta a szerződést.
Az alelnöki poszt pedig a magáé.
Hűha...
Ejha!
Évek óta keményen dolgozom azért a pozícióért.
Kijárt már magának.
Megérdemli az előléptetést.
- Lionel... - Megyek, bejelentkezem a panzióba.
Legközelebb már a sajátunkban szállok meg.
Aha.
Jó reggelt, Brady!
Helló, Herb!
Nahát!
- Jobb, mint új korában. - Bizony.
Kiveszem a részem örökségünk megóvásából.
Mia bent van már?
Igen, az emeleten. Hagyott neked üzenetet.
Kösz, Herb.
„Ütöm a vasat, amíg forró. Mindjárt jövök.
Mia.”
És ha nem is esett ki?
Várjunk csak!
Mit csinálsz?
Én csak...
a bálba hívós üzenetet kerestem.
És meglett?
Tippelj!
Hát, hacsak nem kamuztál...
Nem kamuztam.
Szerintem akkor eshetett ki, amikor felhúztuk a klumpát.
Ráesett az egyik fűrészre, ami miszlikbe szaggatta.
Szívderítő kép.
Mit akar jelenteni az a hangüzi?
Mi történt?
Nem értem el időben Capriót.
Már aláírta a Windmill Way-i szerződést.
Most közölték velem,
hogy jövő hétvégén kezdenék el a bontási munkálatokat.
Komolyan mondom, hogy nem ez volt a célom.
Most mennem kell...
Említettem neked azt a muskegoni telket.
Walt hajlandó meghallgatni az ajánlatomat.
Jó lenne, ha itt, a malomban beszélhetnék vele,
hogy a saját szemével lássa, milyen varázslatos ez a hely.
Nyitva hagyom az ajtót.
Nagyon fontos vagy nekem.
Ez mindig is így volt.
Még ne csüggedjünk!
Megmenthetjük a malmot.
Együttes erővel.
Veled, Bradyvel?
Vagy az alteregóddal, aki mögé bujkálsz?
Annak már vége.
Még semmi sincs veszve.
Megpróbálom meggyőzni Waltot.
Hogy áll a műemlékké nyilvánítási folyamat?
- Döntöttek már? - Semmi közöd hozzá.
Már nem is laksz itt.
Mia...
Most menj, kérlek!
Légy szíves!
Jó.
„Eljössz velem a bálba? Örökké szeretni foglak. Brady.”
ZEFIER KÉZMŰVES BÚTOR CSALÁDI VÁLLALKOZÁS
Indulhatunk?
Mia! Mi a baj? Jól vagy?
Lebontják a malmot.
Ennyi volt.
Brady mondta ezt?
- Kudarcot vallottam. - Ez nem igaz.
Mindaz, aminek a családom az életét szentelte...
Aminek én is az életem szenteltem...
Meg mindenki, aki ez alatt a közel 100 év alatt itt dolgozott...
Minden füstbe megy.
Nem, Mia. Ide figyelj!
Minden tőled telhetőt megtettél.
Ezt a szüleid is tudják, és biztosan nagyon büszkék rád.
A szeretetük pedig nem szűnik meg.
Végtelen és időtlen.
Jobb barátnőt nem is kívánhatnék.
Na jó, nincs idő búslakodni.
- Hisz Mikulás-nap van! - Bizony.
Gyere ide!
TALÁLKOZZ A MIKULÁSSAL
JÁTÉKOK – DÍJAK – FORRÓ CSOKI
A MIKULÁS MŰHELYE
Nahát! Herb szépen megjavította dédapa Mikulás-trónját, mi?
Igen, nagyon ügyes.
Ott jön Willem.
Na, várjátok már a Mikulást?
Igen!
Boldog karácsonyt!
CAPRIO ÜDÜLŐHELY
Örülök, hogy végre megismerhetem, Walt.
Úgyszintén, Brady.
Érdekes helyszínt választott.
Főleg mivel nemsokára egy Caprio luxusüdülő áll majd a helyén.
Foglaljanak helyet, uraim!
Szeretnék bemutatni egy másik jövedelmező üzleti lehetőséget a környéken.
Szóval a pénzeszsákok már aláírták a szerződést
a malom lebontásáról, de Brady most mégis velük tárgyal?
- Igen. - Ez nagyon nem oké.
Ha már egyszer aláírták a szerződést, Brady nem sokat tehet.
Én nem lennék ilyen borúlátó.
Egész éjjel egy terven dolgozott, hogy megmentse a malmot.
- Tojáslikőrt? - Köszi.
- Kösz. - A Mikulás küldött neked valamit.
- Mit? - Most érkezett meg.
Különleges szállítmány, egyenesen az Északi-sarkról.
Jóváhagyták a műemléki védettséget.
Köszönöm.
Ott végre felépítheti az üdülőkomplexumot,
amit a weboldalán említ,
az itteni kis méretű helyett.
Itt látható,
mennyi profitot hozna a muskegoni üdülő a Windmill Way-ihez képest.
Ebben a szélmalomban
nem csupán bútort gyártanak.
A malom a város szíve-lelke.
Fenntart egy családot.
Egy nagyon különleges családot.
Valamint a helyi közösséget.
Összefogja őket. Mindnyájunkat.
Lehet, hogy erre rámegy az állásom, de teljes szívemből hiszem,
hogy a malmot meg kell óvni.
Nem semmisülhet meg.
Elnézést!
Beszélnünk kell, Brady.
Mi folyik itt?
Uraim, szeretném bemutatni Mia Meijert,
aki bútortervező, a malom igazgatója,
valamint a malom építőjének dédunokája.
Maga vette rá erre?
Brady önszántából cselekedett.
Ezt viszont én intéztem el.
Hadd nézzem!
Egy levél a polgármestertől,
amely kimondja, hogy a Zefier védettséget élvez,
amíg a műemlékké nyilvánítási kérelme elbírálás alatt áll.
A malom védelem alatt áll,
a Caprio üdülőhely és a Bowbridge terveitől függetlenül.
Értem.
Lionel!
Szeretném, ha tudná, hogy nagyra értékelem
a felajánlott alelnöki pozíciót,
de nemet kell rá mondanom.
Egyúttal szeretnék felmondani.
Biztos, hogy ezt akarod?
Soha semmiben sem voltam még ennyire biztos.
Várjon, Brady!
Védettség ide vagy oda,
meggyőzött arról, hogy a szélmalom értéket képvisel.
A prezentációja pedig igazán bámulatos volt.
Szeretném, ha maga lenne a muskegoni projekt koordinátora.
Walt, ez rendkívül nagylelkű ajánlat,
de...
nem élek vele.
Itt akarok maradni a városban.
De Lionelnél és a Bowbridge-nél nagyszerű kezekben lenne a projekt.
Akkor irány Muskegon, Lionel?
Hogyne. Induljunk!
De előbb nézzük meg a vásárt!
Imádom a karácsonyt.
- Brady... - Lionel!
Hálás vagyok mindazért, amit értem tett.
Ugye nem haragszik?
Sok sikert, Brady!
Erre nem lett volna szükség.
Nem veszíthetlek el újra.
Mihez kezdesz itt?
Nem tudom, mondtam-e már,
de szeretek fényképezni.
Arra gondoltam, fotós vállalkozást indítanék.
ELJÖSSZ VELEM A BÁLBA? ÖRÖKKÉ SZERETNI FOGLAK. BRADY
Ugye tudod, hogy ez mit jelent?
MUSKEGON CAPRIO ÜDÜLŐHELY
Szabad egy táncra?
Azt hittem, sosem kérdezed meg.
Biztos vagy ebben?
Szeretlek, Mia.
Én is szeretlek, Brady.
A feliratot fordította: Somogyi Tímea